กลต.เปิดลงทุนไฟฟ้ามูลค่าขั้นต่ำ500ล้าน
ก.ล.ต.เปิด บลจ.ยื่นตั้งกองทุนโครงสร้างพื้นฐาน พร้อมลดมูลค่ากิจการไฟฟ้าที่จะลงทุนขั้นต่ำเหลือไม่น้อยกว่า 500 ล้านบาท
26 ต.ค. 2554

ก.ล.ต.เปิด บลจ.ยื่นตั้งกองทุนโครงสร้างพื้นฐาน พร้อมลดมูลค่ากิจการไฟฟ้าที่จะลงทุนขั้นต่ำเหลือไม่น้อยกว่า 500 ล้านบาท
นายวรพล โสคติยานุรักษ์ เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า ก.ล.ต.พร้อมให้บริษัทหลักทรัพย์จัดการลงทุน (บลจ.) และผู้ที่สนใจยื่นขอจัดตั้งกองทุนรวมโครงสร้างพื้นฐาน (Infrastructure Fund) ได้ โดยหลักเกณฑ์ที่รองรับการจัดตั้งและจัดการกองทุนรวมนี้ มีผลใช้บังคับตั้งแต่วันที่ 16 ก.ย. 2554
พร้อมกันนี้ ได้ผ่อนคลายการลงทุนในกิจการประเภทไฟฟ้ามีมูลค่าขั้นต่ำไม่น้อยกว่า 500 ล้านบาท เพื่อให้สอดคล้องกับสภาพธุรกิจ จากหลักเกณฑ์ทั่วไปที่กำหนดให้ลงทุนในแต่ละโครงการไม่น้อยกว่า 1,000 ล้านบาท จากเงินทุนจดทะเบียนไม่น้อยกว่า 2,000 ล้านบาท 
“เพื่อสนับสนุนนโยบายพลังงานของภาครัฐที่ต้องการให้กิจการโรงไฟฟ้าขนาดเล็กของภาคเอกชนขายไฟฟ้าให้แก่ภาครัฐ รวมทั้งเปิดกว้างให้ลงทุนในกิจการโครงสร้างพื้นฐานมีผู้ซื้อ หรือผู้ใช้บริการที่ไม่ใช่ภาครัฐได้” นายวรพล กล่าว
นอกจากนี้ กระทรวงคลังกำลังเร่งพิจารณาสิทธิประโยชน์ภาษี